
Vér és arany - Az Európai Unió és az állami támogatások

Kulcsszavak: állami támogatás; Európai Unió; Kína;
A dolgozatomban a harmadik országból érkező állami támogatások kérdését vizsgálom. A központi témaként az Európai Unió helyzetét kutattam a Kínából érkező torzító hatású állami támogatások következtében. Kutatásom egyik központi kérdése, hogy Kína miként alkalmaz eltérő támogatási stratégiákat az Unió keleti és nyugati tagállamaiban, valamint ezek hogyan befolyásolják a különböző országok gazdasági és politikai helyzetét, majd az uniós jogalkotás folyamatait.

Dolgozatom bevezetéseként az állami támogatások intézményének történeti és elvi alapjait vizsgálom és ismertetem, hogy az állami támogatások miként játszanak kulcsszerepet a gazdaság- és versenyszabályozásban, valamint hogy ezek hogyan befolyásolják a nemzetközi gazdasági és politikai kapcsolatokat. A téma bevezetését követően bemutatom Kína támogatási mechanizmusait, összehasonlítom azokat. Ezek alapján rendszereztem a támogatások fajtáit, mértékét és a támogatott ágazatokat, amely eredményeket a dolgozatomban táblázatokon és példákon keresztül mutatok be. A kutatásaim eredményeként arra a következtetésre jutottam, hogy azzal a támogatási stratégiával, amit Kína jelenleg alkalmaz nagyban befolyásolja az Európai Unió jogalkotási folyamatait, hiszen a tagállamok az eltérő támogatási mechanizmusok miatt eltérően ítélik meg az ország jelenlétét az EU-ban. A dolgozat második felében központi témaként mutatom be az Európai Unió által kidolgozott 2022/2560 rendeletet, amely a belső piacot torzító külföldi támogatások elleni fellépést célozza, valamint azt, hogy ennek megalkotására miért volt szükség.

Elemzéseim során vegyesen használtam magyar, valamint külföldi szakirodalmat, statisztikákat és jelentéseket. Tekintettel a dolgozat témájának újdonságára, a használt források között találhatóak interneten elérhető szakcikkek, de szakirodalmi könyvek és statisztikák is beépítésre kerültek a dolgozat megírása során. 



